EN BELGIQUE. 
135 
ceulx de la dicte compaignie dont les noms sont cy derrière eseripts 
et non aultrement, et payera chascun pour son entrée XXI deniers 
tournois, pour emploier au papier du registre et aultres despens 
extraordinaires yenans à cause de la dicte compaignie. 
)> Item que ceulx de la dicte compaignie de treise personnes du 
plus se assembleront tous les mois une fois, est assavoir le premier 
mardy de chascun mois, en la maison du chief d’icelîe compaignie 
ou en aultre maison honneste à Tournay, ouquel lieu ilz feront 
convive ensemble, est assavoir : depuis la feste de tous les sains, 
jusques à Pasques, au disner, et depuis Pasques jusques à la Tous- 
sains au souper. 
)) Item que entre ceulx de la dicte compaignie sera fait et créé 
un chief, lequel sera déposé et ung aultre renouvelé chascun pre¬ 
mier mardy du mois au disner ou souper qui lors se fera, à la seule 
élection du chief précédent, et aura iceluy chief, à son disner ou 
souper d’issue, à chascun des aultres de la dicte compaignie quatorse 
deniers tournois pour piet de viande, et tout le vin se payera par 
tous ceulx de la dicte compaignie disnans ou soupans, autant l’un 
comme l’autre. Sauf que, se aucun voloit avoir aultre buvraige de 
grain ou milleur que simple ambours, il seroit compté sur l’eScot 
et payé avec le vin. Et neantmoins, ne pourra le chief faire apoin- 
tier excessivement viande, sur paine de en rien recepvoir, affîn que 
les aultres y prendent exemple pour le entretenement de la dicte 
compaignie. 
» Item donra ou envoiera, le dict chief d’escole, de bonne heure 
et jour competent, à tous ceulx de la dicte compaignie ung refrain 
de balade ou d’aultre taille de rethoricque honeste, sur lequel seront 
tenus ouvrer et recorder ouvraige honeste tous ceulx de la dicte com¬ 
paignie sur paine qui en deffaulroit de payer, sans déport, au 
proulfit de table, dix deniers maille tournois d’amende, excepté 
le dict chief qui ne sera tenu de ouvrer sur son refrain s’il ne luy 
plaist et encore le donroit davantage sans gaigner. 
)> Item sera donné par le dict chief d’escole, à son dict disner ou 
